13/10/2017 | Administración LocalMunicipal
As Pontes de García Rodríguez
Secretaría
Bases do Concurso “O mundo da micoloxía 2017”

ANUNCIO Bases do Concurso O mundo da micoloxía 2017 A concelleira delegada da Área de Atención, Participación Cidadá e Desenvolvemento Local ditou a resolución nº 1469/2017, do 06 de outubro de 2017, que é do seguinte teor literal: “ ANTECEDENTES DE FEITO O martes 1 de novembro, celébrase a XXVIII Feira de Fungos e dentro dos actos enmarcados para Cogomelos, convócase o concurso destinado aos escolares do Concello das Pontes “O Mundo da micoloxía”. Para regular a participación neste concurso se elaboraron unhas bases e unha proposta de gasto asinada pola concelleira de cultura. Con data 3 de outubro o técnico de xestión coa conformidade da interventora emitiu o informe favorable número 389/2017, relativo ás citadas bases. FUNDAMENTOS XURÍDICOS Considerando as facultades conferidas pola lei 7/1985 de 2 de Abril, Reguladora das bases de réxime local, R. D. L.781/86 de 18 de abril, pola que se aproba o texto refundido das disposicións vixentes en materia de réxime local R. D. 2568/86 do 28 de Novembro, polo que se aproba o regulamento de organización, Funcionamento e Réxime xurídico das Entidades Locais e demais disposicións aplicables. RESOLVO: 1º- Aprobar as seguintes bases do Concurso “O mundo da micoloxía 2017”: BASES: Participantes: todos os escolares de infantil, primaria e secundaria do Concello das Pontes. Os traballos deberán presentarse por grupos non inferiores a 5 alumnos ou colectivos de aula, nivel ou ciclos. (Non serán admitidos nin valorados traballos individuais ou de grupos de menos de 5 alumnos.) Condicións Xerais: Serán aceptadas todas as manifestacións artísticas e naturais en diferentes formatos e modalidades que representen o fascinante mundo dos fungos. Poderanse presentar debuxos, pinturas, composicións artificiais ou naturais ( non se admitirán produtos perecedoiros ), fotografías, setas modeladas en plastilina, cartón, barro, etc. No caso de que o traballo sexa escrito, e cara a facilitar a tarefa do xurado, non deberá superar os dous folios escritos por unha cara. O xurado poderá deixar deserto calquera dos premios e/ou categorías. NOTA: pregamos non empreguen materiais perigosos e atendan á boa conservación dos mesmos. PREMIOS: Educación Infantil: 10 premios en vales por valor de 40 € cada un 1º 2º 3º de Primaria: 10 premios en vales por valor de 40 € cada un 4º 5º 6º de Primaria: 10 premios en vales por valor de 40 € cada un Secundaria obrigatoria e postobrigatoria: 10 premios en vales por valor de 40 € cada un Mención especial cartel feira 2018: 1 premio en vale de 100 € (*) Os premios non se entregarán en metálico senón nun vale cambiable por libros, material informático e xogos educativos e didácticos para retirar en comercios locais asignados no mesmo. (*) Dos traballos presentados (en calquera modalidade) sairá o cartel anunciador da feira do 2018, e poderá empregarse para outras publicacións relacionadas coa feira. Este traballo acadará unha mención especial. PRESENTACIÓN DOS TRABALLOS: Cada traballo deberá incluír na parte posterior os seguintes datos: - Nome e apelidos dos participantes (recordamos: obras de grupos de mínimo 5 membros ou colectivos por cursos ou niveis). - Curso e categoría na que se presentan os traballos. - Centro educativo no que estudan. - Cada centro fará unha preselección dos traballos e presentará como máximo un total 20 TRABALLOS para infantil e primaria, e 10 TRABALLOS para secundaria. Non se admitirán traballos non entregados polo centro. - Data tope para entrega dos traballos o venres 20 de outubro ás 12h EXPOSICIÓN: todos os traballos estarán expostos ao público dende o 27 ao 29 de outubro na sala de exposicións do Mercado Vello. Durante a semana do 30 de outubro ao venres 3 de novembro os centros poderán concertar visitas en horario de mañá (Nota: unha vez rematada a exposición os traballos deberán ser retirados polos centros) XURADO: O xurado estará composto por diversas persoas relacionadas co mundo das artes e a micoloxía. Correspóndelle ao xurado a interpretación das bases sendo o seu fallo inapelable. O xurado resérvase o dereito de declarar deserto algún premio ou modificar o número de traballos premiado por categoría. Poñerémonos en contacto cos centros para facer a entrega de premios aos traballos gañadores.2º- Ordenar a inserción das citadas bases no Boletín Oficial da Provincia” As Pontes de Igarki Pararol Hinarejos, 09 de outubro de 2017 A concelleira delegada de Atención, Participación Cidadá e Desenvolvemento Local María Montserrat García Chavarría